REPUBLIKA HRVATSKA RAZINA: **11**

NADLEŽNO MINISTARSTVO RKDP: **42434**

RAZDJEL: **012** MATIČNI BROJ: **02197278**

GLAVA: **05**  OIB: **79269920246**

ŠIF.OZN.: **8411**

RN.: **HR121001005186300016**

PRORAČUNSKI KORISNIK:

**DRŽAVNO IZBORNO POVJERENSTVO REPUBLIKE HRVATSKE**

**BILJEŠKE UZ FINANCIJSKE IZVJEŠTAJE**

**ZA RAZDOBLJE I – XII MJESEC 2023. GODINE**

Državno izborno povjerenstvo Republike Hrvatske je stalno i neovisno državno tijelo koje obavlja poslove iz svog djelokruga u skladu sa Zakonom o Državnom izbornom povjerenstvu Republike Hrvatske (Narodne novine, br. 44/06, 19/07) te zakonima kojima je regulirana provedba izbora u Republici Hrvatskoj, kao i provedba državnog, lokalnog i savjetodavnog referenduma.

Korisnik je državnog proračuna čiji se prihodi i primici, rashodi i izdaci planiraju u Državnom proračunu Republike Hrvatske na glavi 01205 Državno izborno povjerenstvo Republike Hrvatske, te u svojoj nadležnosti nema drugih proračunskih korisnika.

Kao proračunski korisnik Državno izborno povjerenstvo Republike Hrvatske primjenjuje Zakon o proračunu (Narodne novine, br.144/21) i pripadajuće podzakonske akte. U planiranju, izvršavanju i računovodstvu te izvršavanju financijskog plana primjenjuju se: Zakon o izvršavanju Državnog proračuna Republike Hrvatske za 2023. (Narodne novine, br. 145/22, 63/23, 129/23); Pravilnik o financijskom izvještavanju u proračunskom računovodstvu (Narodne novine, br. 37/22); Pravilnik o proračunskom računovodstvu i računskom planu (Narodne novine, od br. 124/14 do 108/20); Pravilnik o proračunskim klasifikacijama (Narodne novine od br. 26/10 do 01/20).

Pravilnik o financijskom izvještavanju propisuje da su Bilješke uz financijske izvještaje sastavni dio seta financijskog izvještavanja, kao dopuna podataka uz financijske izvještaje. Bilješke uz financijske izvještaje Državnog izbornog povjerenstva Republike Hrvatske označene su rednim brojevima s pozivom na šifru u izvještaju na koju se odnose kako bi bile razumljive i pojasnile taj podatak iz izvještaja.

**Financijski izvještaji proračuna, proračunskih i izvanproračunskih korisnika za 2023. godinu prikazani su u eurima.**

**I. Izvještaj o prihodima i rashodima, primicima i izdacima – OBRAZAC PR-RAS**

U 2023. godini ukupni prihodi Državnog izbornog povjerenstva Republike Hrvatske ostvareni su u iznosu od 1.593.464,49 dok su ukupni rashodi ostvareni u iznosu od 1.595.523,50. Ukupni prihodi i rashodi su u odnosu na prethodnu godinu povećani za 22,3% osnosno 22,4%. Do takvog odstupanja najvećim dijelom je došlo zbog održavanja izbora za članove vijeća i predstavnike nacionalnih manjina u jedinicama lokalne i područne (regionalne) samouprave u 2023. godini, koji su činili znatan dio ukupnih rashoda odnosno prihoda poslovanja u 2023. godini.

Ukupni prihodi se u cijelosti odnose na prihode poslovanja od kojih najveći dio odnosno 99,7% čine prihodi iz nadležnog proračuna. Ukupni rashodi se sastoje od rashoda poslovanja koji čine 98,8% ukupnih rashoda te rashoda za nabavu nefinancijske imovine.

|  |  |  |  |
| --- | --- | --- | --- |
| Opis stavke i šifra | 2022. | 2023. | Index 2023/2022 |
| Prihodi poslovanja – šifra 6 | 1.303.429,93 | 1.593.464,49 | 122,3 |
| Rashodi poslovanja – šifra 3 | 1.287.959,28 | 1.576.382,50 | 122,4 |
| Prihodi od nefinancijske imovine – šifra 7 | 0,00 | 0,00 | - |
| Rashodi od nefinancijske imovine – šifra 4 | 15.260,44 | 19.141,00 | 125,4 |
| **UKUPNI PRIHODI** | **1.303.429,93** | **1.593.464,49** | **122,3** |
| **UKUPNI RASHODI** | **1.303.219,72** | **1.595.523,50** | **122,4** |

***I.A. PRIHODI POSLOVANJA***

U 2023. godini prihodi poslovanja ostvareni su u ukupnom iznosu od 1.593.464,49 što je za 22,3% više u odnosu na prethodnu godinu.

Prihodi poslovanja sastoje se od pomoći iz inozemstva – šifra 63, koji se u cijelosti odnose na pomoći od institucija i tijela EU te prihoda iz nadležnog proračuna – šifra 67, koji se odnose na prihode iz nadležnog proračuna za financiranje rashoda poslovanja i za financiranje rashoda za nabavu nefinancijske imovine.

|  |  |  |  |
| --- | --- | --- | --- |
| Opis stavke i šifra | 2022. | 2023. | Index 2023/2022 |
| Pomoći iz inozemstva i od subjekata unutar općeg proračuna – šifra 63 | 1.292,99 | 2.094,02 | 162 |
| Prihodi iz nadležnog proračuna i od HZZO-a na temelju ugovornih obveza – šifra 67 | 1.302.136,94 | 1.591.370,47 | 122,2 |
| **PRIHODI POSLOVANJA** | **1.303.429,93** | **1.593.464,49** | **122,3** |

Tekuće pomoći od institucija i tijela EU – šifra 6323 u iznosu od 2.094,02 u cijelosti se odnose na refundaciju putnih troškova nastalih na službenim putovanjima u organizaciji Europske komisije (avionske karte, troškovi transfera).

Prihodi iz nadležnog proračuna za financiranje rashoda poslovanja - šifra 6711 ostvareni su u iznosu od 1.572.229,47 te su u odnosu na prethodnu godinu povećani za 22,2%. Povećanje u odnosu na prethodnu godinu najvećim se dijelom odnosi na provedbu izbora za članove vijeća i predstavnike nacionalnih manjina u jedinicama lokalne i područne (regionalne) samouprave u 2023. godini. U 2023. godini su iz proračuna podmireni rashodi za informatičku podršku i naknada za rad informatičkih koordinatora na izborima za članove vijeća i predstavnike nacionalnih manjina u jedinicama lokalne i područne (regionalne) samouprave u 2023. godini.

Prihodi iz nadležnog proračuna za financiranje rashoda za nabavu nefinancijske imovine - šifra 6712 su u 2023. godini ostvareni u iznosu od 19.141,00 što je povećanje za 25,4% u odnosu na prethodnu godinu. Odnose se na rashode za nabavu računala, uredskog namještaja, komunikacijske opreme te ostale opremu.

***I.B. RASHODI POSLOVANJA***

U 2023. godini rashodi poslovanja ostvareni su u ukupnom iznosu od 1.576.382,50 što je 22,4% više u odnosu na prethodnu godinu.

Rashodi poslovanja sastoje se od rashoda za zaposlene – šifra 31, materijalnih rashoda – šifra 32, financijskih rashoda – šifra 34 i ostalih rashoda – šifra 38. Najveće povećanje je na poziciji materijalnih rashoda koji su povećani za 26,2%.

|  |  |  |  |
| --- | --- | --- | --- |
| Opis stavke i šifra | 2022. | 2023. | Index 2023/2022 |
| Rashodi za zaposlene – šifra 31 | 750.147,31 | 886.089,90 | 118,1 |
| Materijalni rashodi – šifra 32 | 537.759,78 | 678.877,57 | 126,2 |
| Financijski rashodi – šifra 34 | 52,19 | 0,87 | 1,7 |
| Ostali rashodi – šifra 38 | 0,00 | 11.414,16 | - |
| **RASHODI POSLOVANJA** | **1.287.959,28** | **1.576.382,50** | **122,4** |

***Rashodi za zaposlene – šifra 31*** ostvareni su u ukupnom iznosu od 886.089,90, a sastoje se od plaća za redovan rad – šifra 3111 (741.723,10), plaća za prekovremeni rad – šifra 3113 (1.958,56), ostalih rashoda za zaposlene – šifra 312 (19.700,78) i doprinosa na plaće – šifra 313 (122.707,46)

Plaće za prekovremeni rad – šifra 3113 su u 2023. godini ostvarene u iznosu od 1.958,56 i u odnosu na prethodnu godinu su povećane. Do povećanja je došlo iz razloga što su u 2023. godini održani izbori za članove vijeća i predstavnike nacionalnih manjina u jedinicama lokalne i područne (regionalne) samouprave koji su u toj godini uzrokovali povećani broj prekovremenih sati u odnosu na uobičajeno redovno poslovanje.

Ostali rashoda za zaposlene – šifra 312 ostvareni su u iznosu od 19.700,78 te su u odnosu na prethodnu godinu povećani za 55,5%, a odnose se na rashode za isplatu regresa, prigodnog dara djeci, božićnice, nagrade zaposlenicima (vezano uz radni staž) te pomoći za smrtni slučaj.

***Materijalni rashodi – šifra 32*** ostvareni su u ukupnom iznosu od 678.877,57, a odnose se na naknade troškova zaposlenima – šifra 3211 do 3214 (54.439,74), rashode za materijal i energiju – šifra 3221 do 3227 (40.687,78), rashode za usluge – šifra 3231 do 3239 (534.912,46) te ostale nespomenute rashode poslovanja – šifra 3291 do 3299 (48.837,59). U odnosu na prethodnu godinu materijalni rashodi su ostvareni u većem iznosu za 26,2%. Pojedine pozicije materijalnih rashoda ostvarene su u većem iznosu na poziciji rashoda za usluge što je utjecalo na povećanje ukupnih materijalnih rashoda u odnosu na 2022. godinu.

*Naknade troškova zaposlenima – šifra 321* u ukupnom iznosu od 54.439,74 odnose se na naknade za službena putovanja (41.644,08), naknade za prijevoz, za rad na terenu i odvojeni život (12.125,66) te stručno usavršavanje zaposlenika (670,00).

Službena putovanja – šifra 3211 ostvarena suu 2023. godini u iznosu od 41.644,08 te su u odnosu na prethodnu godinu značajno povećana. Do odstupanja od ostvarenja u izvještajnom razdoblju prethodne godine došlo je zbog većeg broja službenih putovanja vezanih uz redovne aktivnosti Državnog izbornog povjerenstva (promatranje izbora, sudjelovanje na sastancima u Europskoj komisiji, održavanja edukacija mladih birača).

Naknade za prijevoz, za rad na terenu i odvojeni život – šifra 3212 ostvareni su u iznosu od 12.125,66, te su u odnosu na prethodnu godinu smanjeni za 8,9%. Do odstupanja od ostvarenja u izvještajnom razdoblju prethodne godine došlo je zbog smanjenja troškova za odvojeni život.

Stručno usavršavanje zaposlenika – šifra 3213 u iznosu od 670,00 odnosi se na rashode za sudjelovanje zaposlenih na stručnim seminarima, on-line seminarima i sl., a u odnosu na prethodnu godinu ovi su rashodi smanjeni za 10,6%. Do odstupanja od ostvarenja u izvještajnom razdoblju prethodne godine došlo je zbog manjeg broja sudjelovanja na stručnom usavršavanju.

*Rashodi za materijal i energiju – šifra 322* su u 2023. godini ostvareni u iznosu od 40.687,78 te su u odnosu na prethodnu godinu povećani za 9,9%. Sastoje se od uredskog materijala i ostalih materijalnih rashoda – šifra 3221 (20.819,85), energije – šifra 3223 (19.567,33), materijala i dijelova za tekuće i investicijsko održavanje – šifra 3224 (203,10) te sitnog inventara i auto guma – šifra 3225 (97,50).

Uredski materijal i ostali materijalni rashodi – šifra 3221 u iznosu od 20.819,85 značajno su povećani u odnosu na prethodnu godinu. Do odstupanja od ostvarenja u izvještajnom razdoblju prethodne godine došlo je zbog provedbe izbora za članove vijeća i predstavnike nacionalnih manjina u jedinicama lokalne i područne (regionalne) samouprave.

Energija – šifra 3223 u ukupnom iznosu od 19.567,33, troškovi energije su u odnosu na prethodnu godinu smanjeni za 30,8%. Do odstupanja od ostvarenja u izvještajnom razdoblju u odnosu na prethodnu godine došlo je zbog smanjenja utroška.

Materijal i dijelovi za tekuće i investicijsko održavanje – šifra 3224 u iznosu od 203,10 u cijelosti se odnose na materijal i dijelove za održavanje poslovne zgrade i opreme. S obzirom da je tijekom 2022. godine zaposlen domar jedan dio održavanja objekta i opreme bilo je moguće odraditi samostalno bez korištenja usluga vanjskih dobavljača, a što je za posljedicu imalo povećanje rashoda za nabavu materijala i dijelova za tekuće i investicijsko održavanje.

Sitni inventar i auto gume – šifra 3225u iznosu od 97,50 odnosi se u cijelosti na nabavu sitnog inventara. Do odstupanja od ostvarenja u izvještajnom razdoblju prethodne godine došlo je jer su u 2023. godini nabavljene samo zastava.

*Rashodi za usluge – šifra 323* su u 2023. godini ostvareni u iznosu od 534.912,46 i najznačajnija su stavka ukupnih materijalnih rashoda Državnog izbornog povjerenstva. U odnosu na prethodnu godinu rashodi za usluge povećani su za 29,5%, do čega je najvećim dijelom došlo zbog povećanih izdataka za intelektualne i osobne te računalne usluge povezane sa održavanjem izbora za članove vijeća i predstavnike nacionalnih manjina u jedinicama lokalne i područne (regionalne) samouprave u 2023. godini.

Rashodi za usluge se sastoje od rashoda za usluge telefona, pošte, prijevoza – šifra 3231 (12.632,44), usluge tekućeg i investicijskog održavanja – šifra 3232 (15.498,50), usluge promidžbe i informiranja – šifra 3233 (5.630,25), komunalne usluge – šifra 3234 (4.944,23), zakupnine i najamnine – šifra 3235 (21.310,86), zdravstvene i veterinarske usluge – šifra 3236 (1.776,00), intelektualne i osobne usluge – šifra 3237 (23.006,26), računalne usluge – šifra 3238 (427.854,97) i ostale usluge – šifra 3239 (22.258,95).

Usluge telefona, pošte i prijevoza – šifra 3231 su u 2023. godini ostvarene u iznosu od 12.632,44, odnosno za 4,9% manje u odnosu na prethodnu godinu. Do odstupanja od ostvarenja u izvještajnom razdoblju prethodne godine došlo je zbog smanjenih izdataka za usluge telefona, pošte i prijevoza (smanjenje broja adresa elektroničke pošte u domeni izbori.hr za nadležna izborna povjerenstva).

Usluge tekućeg i investicijskog održavanja – šifra 3232 su u 2023. godini ostvarene u iznosu od 15.498,50. U odnosu na prethodnu godinu su značajno smanjene. Do smanjenja je došlo iz razloga što su u 2022. godini izvedeni građevinski radovi na sanaciji oštećenja od potresa zgrade Državnog izbornog povjerenstva na adresi Visoka 15 u Zagrebu.

Usluge promidžbe i informiranja – šifra 3233 u ukupnom iznosu od 5.630,25 odnose se na troškove objave javnog natječaja za prijem u državnu službu. U odnosu na prethodnu godinu povećane su za 13%.

Komunalne usluge – šifra 3234 u ukupnom iznosu od 4.944,23 odnose se troškove opskrbe vodom, iznošenje i odvoz smeća te ostale komalne usluge. U odnosu na prethodnu godinu povećane su za 56,6%.

Zakupnine i najamnine – šifra 3235 u ukupnom iznosu od 21.310,86 odnose se najam kopirnih uređaja, najam arhivskog prostora i najam vozila za edukacije mladih birača. U odnosu na prethodnu godinu povećane su za 93,5% zbog održavanja navedenih edukacija.

Zdravstvene i veterinarske usluge – šifra 3236 u iznosu od 1.776,00 se u cijelosti odnose na troškove obveznih sistematski pregleda u skladu sa pravima iz Kolektivnog ugovora za državne službenike i namještenike. Do odstupanja od ostvarenja u izvještajnom razdoblju prethodne godine došlo je zbog porasta vrijednosti sistematskih pregleda za službenike i namještenike prema pravima iz Kolektivnog ugovora.

Intelektualne i osobne usluge – šifra 3237 u iznosu od 23.006,26 odnose se na troškove s osnove ugovora o djelu (21.962,14) te na ostale osobne usluge vezane uz provođenje zaštite na radu (1.044,12). Do odstupanja od ostvarenja u izvještajnom razdoblju prethodne godine došlo je zbog povećanja izdataka za intelektualne i osobne usluge (u 2023. održani su izbori za članove vijeća i predstavnike nacionalnih manjina u jedinicama lokalne i područne (regionalne) samouprave).

Računalne usluge – šifra 3238 u iznosu od 427.854,97 su u odnosu na prethodnu godinu značajno povećane. Do odstupanja od ostvarenja u izvještajnom razdoblju prethodne godine došlo je najvećim dijelom zbog povećanih izdataka za računalne usluge vezane uz informatičku podršku provođenju izbora (u 2023. održani su izbori za članove vijeća i predstavnike nacionalnih manjina u jedinicama lokalne i područne (regionalne) samouprave).

Ostale usluge – šifra 3239 u iznosu od 22.258,95 su u odnosu na prethodnu godinu povećane za 56,8%. Do odstupanja od ostvarenja u izvještajnom razdoblju prethodne godine došlo je zbog povećanih izdataka za tisak promidžbenih materijala za provođenje edukacija mladih birača i zbog povećanja cijena usluga čišćenja.

*Ostali nespomenuti rashodi poslovanja – šifra 329* su u 2023. godini ostvareni u iznosu od 48.837,59. U odnosu na prethodnu godinu rashodi za usluge povećani su za 6,5%, i odnose se na naknade za rad predstavničkih i izvršnih tijela, povjerenstava i slično (41.539,44), premije osiguranja (557,46), troškove reprezentacije (4.991,26), pristojbe i naknade (1.664,43) te ostale nespomenute rashode poslovanja (85,00).

***Financijski rashodi – šifra 34*** u 2023. godini ostvareni su u ukupnom iznosu od 0,87. Odnose se u cijelosti na ostale financijske rashode – šifra 343 - zateznu kamatu.

***Ostali rashodi – šifra 38*** u 2023. godini ostvareni su u ukupnom iznosu od 11.414,16. Odnose se na obvezu temeljem Odluke Državnog izbornog povjerenstva Republike Hrvatske od 7. studenog 2023. o naknadnoj isplati dijela naknade troškova izborne promidžbe na izborima članova u Europski parlament Republike Hrvatske 2019. političkoj stranci Socijaldemokratskoj partiji Hrvatske-SDP a temeljem Odluke Ustavnog suda Republike Hrvatske od 3 listopada 2023.

***I.C. RASHODI OD NEFINACIJSKE IMOVINE***

U 2023. godini rashodi za nabavu nefinancijske imovine iznosili su 19.141,00 što je za 25,4% veće u odnosu na prethodnu godinu. Odnose se na rashode za nabavu proizvedene dugotrajne imovine.

*Rashodi za nabavu proizvedene dugotrajne imovine – šifra 42* odnose na nabavu postrojenja i opreme i to: uredske opreme i namještaja u iznosu od 15.089,06, komunikacijske opreme u iznosu od 3.171,76, opreme za održavanje i zaštitu u iznosu od 307,50 i opreme za ostale namjene u iznosu od 572,68. U odnosu na prethodnu godinu rashodi povećani su za 59,3%.

Uredska oprema i namještaj – šifra 4221 u iznosu od 15.089,06 odnosi se na nabavu prijenosnih i stolnih računala, namještaja i ostale nespomenute imovine. U odnosu na prethodnu godinu rashodi povećani su za 48,5%.

Komunikacijska oprema – šifra 4222 u iznosu od 3.171,76 odnosi se na nabavu novih mobilnih uređaja.

Oprema za održavanje i zaštitu – šifra 4223 u iznosu od 307,50 odnosi se na nabavu uređaja za odvlaživanje zraka.

Uređaji, strojevi i oprema za ostale namjene – šifra 4227 u iznosu od 572,68 odnosi se na nabavu hladnjaka i električne grijalice vode.

***I.D. MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU***

Ukupan manjak za pokriće u sljedećem razdoblju iznosi 13.410,79, a odnosi se na prenesni manjak prihoda iz prethodnih godina u iznosu od 11.351,78 uvećan za manjak prihoda iz 2023. godine u iznosu od 2.059,01.

**II. Bilanca**

Ukupna imovina odnosno obveze Državnog izbornog povjerenstva Republike Hrvatske na dan 31. prosinca 2023. godine iznosile su 153.934,53. U odnosu na prethodnu godinu smanjeni su za 5%.

***II.A. IMOVINA***

Vrijednost imovine na dan 31. prosinca 2023. godine iznosi 153.934,53. Imovina se sastoji od nefinancijske imovine u iznosu od 69.725,40 i financijske imovine u iznosu od 84.209,13.

Nefinancijska imovina – šifra B002 u iznosu od 69.725,40 sastoji se od neproizvedene dugotrajne imovine (4.595,38) i proizvedene dugotrajne imovine (65.130,02).

Nabavna vrijednost nefinancijske imovine na dan 31. prosinca 2023. iznosi 634.432,68, ispravak vrijednosti iznosi 564.707,28.

Tijekom 2023. godine nabava nefinancijske imovine odnosi se na: uredsku opremu i namještaj, komunikacijsku opremu, opremu za održavanje i zaštitu i opremu za ostale namjene u ukupnom iznosu od 32.803,54.

U odnosu na 1. siječnja 2023. godine knjigovodstvena vrijednost je smanjena za 19,3%, što je posljedica obračuna ispravka vrijednosti sukladno propisima za proračunsko računovodstvo te isknjiženja neupotrebljive imovine (uredska oprema i namještaj, komunikacijska oprema, oprema za održavanje i zaštitu te sitan inventar), čija je knjigovodstvena vrijednost bila 0,00.

*Financijska imovina – šifra 1* u iznosu od 84.209,13 sastoji se potraživanja za naknade koje se refundiraju te kontinuiranih rashoda budućih razdoblja.

Potraživanja za naknade koje se refundiraju – šifra 129 odnose se na potraživanja od HZZO-e za isplaćene naknade za vrijeme privremene nesposobnosti za rad – bolovanja u iznosu od 3.352,21.

Kontinuirani rashodi budućih razdoblja – šifra 193 odnose se na obračunate naknade za rad povjerenstva, naknade plaće, naknade za prijevoz na posao i s posla za mjesec prosinac 2023. u iznosu od 80.410,08 te na ostale kontinuirane rashode budućih razdoblja u iznosu od 446,84 (naknada za nezapošljavanje invalida, trošak mobitela, korištenje centralne platforme e-račun i tisak) za mjesec prosinac 2023. godine.

***II.B. OBVEZE I VLASTITI IZVORI***

Vrijednost obveza i vlastitih izvora na dan 31. prosinca 2023. godine iznosi 153.934,53. Sastoje se od obveza za rashode poslovanja (97.619,92), vlastitih izvora i ispravka vlastitih izvora (69.725,40) te rezultata poslovanja – manjka prihoda (13.410,79).

*Obveze za rashode poslovanja – šifra 23* u iznosu od 97.619,92 sastoje se od obveza za zaposlene u iznosu od 76.410,67, obveza za materijalne rashode u iznosu od 17.857,04 i ostalih tekućih obveza u iznosu od 3.352,21 (naknada za bolovanje na teret HZZO-a).

Obveze za zaposlene – šifra 231 odnose se na obveze za plaću za prosinac 2023. godine koje dospijevaju u siječnju 2024. godine kada su u cijelosti podmirene.

Obveze za materijalne rashode – šifra 232 odnose se na obveze za prosinac 2023. za redovno poslovanje Državnog izbornog povjerenstva Republike Hrvatske (režijski troškovi, računalne usluge, poštanske usluge, usluge telefona i interneta te ostale rashode poslovanja) sa valutom dospijeća iz 2024. godine.

Izvanbilančni zapisi – šifra 991 u iznosu od 5.083,66 odnose se na – primljenu garanciju za otklanjanje nedostataka u jamstvenom roku, temeljem Ugovora o izvođenju građevinskih radova na sanaciji oštećenja od potresa, izdanu od strane Zagrebačke banke d.d. za izvođača radova – društvo Ta-Grad d.o.o., Zagreb u iznosu 5.083,53 i – tuđu imovinu danu na korištenje, a koja se odnosi na nekretninu u vlasništvu Republike Hrvatske na adresi u Zagrebu, Visoka ulica 15, za potrebe smještaja i obavljanja djelatnosti Državnog izbornog povjerenstva Republike Hrvatske. Nekretnina dana na korištenje evidentirana je u izvanbilančnim evidencijama, temeljem Odluke Ministarstva prostornog uređenja, graditeljstva i državne, te Ugovora o uporabi nekretnine u iznosu od 0,13, a sukladno knjigovodstvenim evidencijama Ministarstva.

Prema podacima kojima raspolaže Državno izborno povjerenstvo RH na dan 31. prosinca 2023. nema potencijalnih sudskih sporova s financijskim učinkom.

**Obrazloženje razlike između ukupne vrijednosti imovine te ukupne vrijednosti obveza i vlastitih izvora u bilanci na dan 1.1.2023. uslijed preračunavanja kuna u euro**

Zbog pravila zaokruživanja kod preračunavanja zaključnih stanja u kunama na dan 31.12.2022. u početna stanja u eurima na dan 1.1.2023. nastala je razlika između ukupne vrijednosti imovine (aktiva) te ukupne vrijednosti obveza i vlastitih izvora (pasiva) u iznosu od 0,04 EUR. Radi usklađivanja sintetike i analitike, a poštujući pri tome pravila bilančne ravnoteže, u početnom stanju provedena je korekcija u glavnoj knjizi smanjenjem stanja na skupini računa 02 Proizvedena dugotrajna imovina u aktivi bilance i podskupini računa 911 Vlastiti izvori i 922 Višak/manjak prihoda.

**III. IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

Promjene u vrijednosti i obujmu imovine u iznosu od 12.140,80 odnose se na povećanje u obujmu nefinancijske imovine. Temeljem Sporazuma o prijenosu osnovnih sredstava između Ministarstva pravosuđa i uprave i Državnog izbornog povjerenstva prenesena su osnovna sredstva i evidentirana u knjigovodstvenim evidencijama Državnog izbornog povjerenstva Republike Hrvatske (računalna oprema nabavljena od strane Ministarstva pravosuđa i uprave sukladno uvođenju modela za hibridni pristup radnom mjestu SmartWorking).

Knjigovodstvena vrijednost nabavljene opreme iznosi 12.140,80.

**IV. IZVJEŠTAJ O OBVEZAMA**

Državno izborno povjerenstvo Republike Hrvatske na kraju izvještajnog razdoblja ima ukupne obveze u iznosu od 97.619,92, a koje se odnose na nedospjele obveze u iznosu od 97.547,67 i dospjele obveze u iznosu od 72,25. Dospjele obveze odnose se na račune dobavljača koji nisu podmireni do 31. prosinca 2023 te su u kašnjenju od jednog dana. Do kašnjenja u plaćanju je došlo je iz razloga što navedeni računi nisu na vrijeme dostavljeni kupcu.

Zagreb, 25. siječnja 2024.

ZAKONSKI PREDSTAVNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mr.sc. Radovan Dobronić